ראש ממשלת שוודיה

ראש ממשלת שוודיה (בשוודית: Sveriges statsminister, תרגום מילולי: שר המדינה של שוודיה) הוא האדם העומד בראש ממשלת שוודיה. לפני יצירת התפקיד ב-1876, לא היה לממשלת שוודיה ראש ממשלה שתפקידו היה נפרד מראש המדינה, קרי מלך שוודיה, שהיה ראש הרשות המבצעת. לואיס ירד דה יר, יוזם הקמת הריקסדאג הדו-בתי ב-1866, היה זה שכיהן כראש הממשלה הראשון.

מאז 18 באוקטובר 2022 מכהן בתפקיד אולף קריסטרסון, מנהיג מפלגת המתונים. הממשלה הנוכחית, המכונה גם הקבינט של קריסטרסון, מונה 24 שרים המייצגים את מפלגות הקואליציה, מפלגת המתונים, הנוצרים הדמוקרטים והמפלגה הליברלית.

היסטוריה
לפני 1876, כאשר נוצר תפקיד ראש הממשלה, לא היה לממשלה אדם העומד בראשה מעבר למלך שוודיה. מבחינה היסטורית, בתפקידו של החבר הבכיר ביותר במועצה המלכותית היה דמיון מסוים לזה של ראש הממשלה. דבר זה בלט במיוחד במהלך התקופה שנקראה "עידן החירות" (Frihetstiden), בין השנים 1718–1772, כאשר סמכויות המלך צומצמו באופן משמעותי ונשיא המועצה המלכותית נעשה לדמות הפוליטית בעלת העוצמה הרבה ביותר בשוודיה.

עם אימוץ "חוק הממשלה של 1809" (בשוודית: 1809 års regeringsform) נוצרו שני התפקידים של "השר הראשי לעניינים משפטים" (Justitiestatsminister) ו"השר הראשי לענייני חוץ" (Utrikesstatsminister), אף על פי שתפקידיהם לא היו יותר מאשר לכהן כראשי משרדיהם. ב-1876, כאשר נוצר תפקיד ראש הממשלה, הורדו שני בעלי התפקידים הללו לתפקיד שרים, כלומר שר המשפטים והשר לענייני חוץ. שלא כמו שר המשפטים, המשיך השר לענייני חוץ להתהדר בתואר "הוד מעלתו" (Excellens), תואר שאותו הוא חלק רק עם ראש הממשלה. ב-1917 הונהג בשוודיה באופן סופי המשטר הפרלמנטרי והמלך חדל להפעיל את סמכותו החוקתית למנות את ראש הממשלה ואת שרי הקבינט על פי שיקול דעתו. מאותה עת היה על ראש הממשלה לקבל את תמיכת הרוב בריקסדאג. בהמשך היה ראש הממשלה זה שפעל דה פקטו תחת הסמכות המלכותית. אף על פי כן, המונח השוודי שהיה אז בשימוש לממשלה היה Kungl. Maj:t, קיצור של המונח Kunglig Majestät (המלך במועצתו), שעד 1974 היה הסמכות הביצועית בשוודיה. על פי רפורמה חוקתית שבוצעה אז, הוקמה מערכת פרלמנטרית וממשלתית שסמכותה לא נשענה על הכתר.

תפקידים
כאשר ראש הממשלה מתפטר, מת, או מודח על ידי הריקסדאג, יושב ראש הריקסדאג מבקש ממנו (או מסגנו) לעמוד בראש הממשלה כממלא מקום עד לבחירת יורש. לאחר מכן מקיים יושב ראש הריקסדאג התייעצויות עם מנהיגי המפלגות וממנה מועמד לתפקיד שמקבל את אמון הבית. לאחר קבלת אמון הבית בוחר ראש הממשלה המיועד את השרים בממשלתו.

למעט ראש הממשלה עצמו, שרי הממשלה לא זקוקים לאישור הריקסדאג לצורך מינויים, אך ניתן לאלץ אותם להתפטר מתפקידם בעקבות הצבעת אי-אמון. במקרה שראש הממשלה נאלץ להתפטר מתפקידו בעקבות הצבעת אי-אמון, הממשלה כולה נופלת ותהליך בחירת ראש הממשלה מתחיל מחדש. ראש הממשלה רשאי להחליט על פיזור הריקסדאג, גם לאחר הצבעת אי-אמון, למעט בשלושת החודשים הראשונים שלאחר הבחירות.

חוקת שוודיה מחייבת את ראש הממשלה למנות את אחד משרי הקבינט כסגנו, כדי שימלא את תפקידיו של ראש הממשלה במקרה שראש הממשלה לא יוכל לעשות זאת. עם זאת, במקרה שסגן ראש הממשלה נעדר או לא ממונה, ממלא הוותיק מבין שרי הממשלה את התפקיד. במקרה שמכהנים שני שרים באותו ותק, ממלא את התפקיד השר המבוגר מבין השניים.

על הנייר מעמדו של ראש ממשלת שוודיה חזק יותר מזה של עמיתיו בדנמרק ובנורווגיה. הסיבה לכך היא שראש ממשלת שוודיה נושא בתפקיד שהוגדר במדויק בחוקה והוא ראש הרשות המבצעת הן דה פקטו והן דה יורה. בשתי הממלכות השכנות, משמש המלך להלכה ראש הרשות המבצעת, אך הוא מחויב לפעול על פי עצת שריו. עם זאת, במסגרת פשרה שהושגה ב-1971 על ידי המפלגות הגדולות, שהוגדרה בחוקה שנכנסה לתוקף ב-1975, איבד מלך שוודיה אפילו את התפקיד הנומינלי שהחזיק במסגרת הממשלה מאז ייסוד המשטר הפרלמנטרי ב-1917.

לשכה ומעון רשמי
משרדי הממשלה, כולל לשכת ראש הממשלה, שוכנים בבניין רוזנבד (Rosenbad) שבמרכז סטוקהולם, ליד מצר הים שמפריד בינו לבין האי הלייאנדסהולמן, שעליו שוכן בניין הריקסדאג.

ב-1991 נרכש "בית סאגר" (או "ארמון סאגר" כפי שכונה לפני כן) והחל משנת 1995 הוא משמש כמעון הרשמי של ראש הממשלה. בית סאגר שוכן בסמיכות לבניין רוזנבד ולבניין הריקסדאג.

בית האחוזה הרפסונד (Harpsund) שבעיירה פלן שבמחוז סדרמנלנד משמש כמעון הכפרי של ראש הממשלה מאז 1953. האחוזה משמשת לעיתים קרובות גם לכינוסים ממשלתיים ולפסגות בלתי רשמיות של הממשלה, חוגי התעשייה וארגונים שונים בשוודיה.

שכר
משכורותיהם של שרי הממשלה, כולל זו של ראש הממשלה, נקבעות על ידי "ועדת משכורות שרי הממשלה" (Statsrådsarvodesnämnden) של הריקסדאג. נכון ל-1 ביולי 2015 עומדת משכורתו החודשית של ראש הממשלה על 160,000 קורנות שוודיות (19,164 דולר אמריקאי) או 1,920,000 קרונות לשנה.

ראשי ממשלת שוודיה
ראשי הממשלה בתקופת האיחוד השוודי-נורווגי (1876–1905)
 שם  (שנות חיים) תמונה תחילת כהונה סיום כהונה מפלגה לואיס ירד דה יר  (1818–1896) מרכז|100px 20 במרץ 1876 19 באפריל 1880 ללא שיוך מפלגתי ארביד פוסה  (1820–1901) מרכז|100px 19 באפריל 1880 13 ביוני 1883 מפלגת האיכרים קרל יוהאן תיסליוס  (1811–1891) מרכז|100px 13 ביוני 1883 16 במאי 1884 ללא שיוך מפלגתי רוברט תמפטנדר  (1844–1897) מרכז|100px 16 במאי 1884 6 בפברואר 1888 ללא שיוך מפלגתי גיליס בילט  (1820–1897) מרכז|100px 6 בפברואר 1888 12 באוקטובר 1889 ללא שיוך מפלגתי גוסטב אוקרילם  (1833–1900) מרכז|100px 12 באוקטובר 1889 10 ביולי 1891 המפלגה הפרוטקציוניסטית אריק גוסטב בוסטרם  (1842–1907)  (כהונה ראשונה) מרכז|100px 10 ביולי 1891 12 בספטמבר 1900 מפלגת האיכרים פרדריק פון אוטר  (1833–1910) מרכז|100px 12 בספטמבר 1900 5 ביולי 1902 ללא שיוך מפלגתי אריק גוסטב בוסטרם  (1842–1907)  (כהונה שנייה) מרכז|100px 5 ביולי 1902 13 באפריל 1905 מפלגת האיכרים יוהאן רמסטט  (1852–1935) מרכז|100px 13 באפריל 1905 2 באוגוסט 1905 ללא שיוך מפלגתי כריסטיאן לונדברג  (1842–1911) מרכז|100px 2 באוגוסט 1905 7 בנובמבר 1905 המפלגה הפרוטקציוניסטית

ראשי ממשלת ממלכת שוודיה (1905 עד היום)
 שם  (שנות חיים) תמונה תחילת כהונה סיום כהונה מפלגה קרל סטף  (1860–1915)  (כהונה ראשונה) מרכז|100px 7 בנובמבר 1905 29 במאי 1906 מפלגת הקואליציה הליברלית ארביד לינדמן  (1862–1936)  (כהונה ראשונה) מרכז|100px 29 במאי 1906 7 באוקטובר 1911 המפלגה השמרנית קרל סטף  (1860–1915)  (כהונה שנייה) מרכז|100px 7 באוקטובר 1911 17 בפברואר 1914 מפלגת הקואליציה הליברלית ילמאר המרשלד  (1862–1953) מרכז|100px 17 בפברואר 1914 30 במרץ 1917 ללא שיוך מפלגתי קרל שוורס  (1858–1926) מרכז|100px 30 במרץ 1917 19 באוקטובר 1917 המפלגה הלאומית נילס אידן  (1871–1945) מרכז|100px 19 באוקטובר 1917 10 במרץ 1920 מפלגת הקואליציה הליברלית ילמאר ברנטין  (1860–1925)  (כהונה ראשונה) מרכז|100px 10 במרץ 1920 27 באוקטובר 1920 סוציאל-דמוקרטים ירד לואיס דה יר  (1854–1935) מרכז|100px 27 באוקטובר 1920 23 בפברואר 1921 ללא שיוך מפלגתי אוסקר פון סידוב  (1873–1936) מרכז|100px 23 בפברואר 1921 13 באוקטובר 1921 ללא שיוך מפלגתי ילמאר ברנטין  (1860–1925)  (כהונה שנייה) מרכז|100px 13 באוקטובר 1921 19 באפריל 1923 סוציאל-דמוקרטים ארנשט טריגר  (1857–1943) מרכז|100px 19 באפריל 1923 18 באוקטובר 1924 המפלגה הלאומית ילמאר ברנטין  (1860–1925)  (כהונה שלישית) מרכז|100px 18 באוקטובר 1924 24 בינואר 1925 סוציאל-דמוקרטים ריקארד סנדלר  (1884–1964) מרכז|100px 24 בינואר 1925 7 ביוני 1926 סוציאל-דמוקרטים קרל גוסטב אקמן  (1872–1945)  (כהונה ראשונה) מרכז|100px 7 ביוני 1926 2 באוקטובר 1928 מפלגת הקואליציה הליברלית ארביד לינדמן  (1862–1936)  (כהונה שנייה) מרכז|100px 2 באוקטובר 1928 7 ביוני 1930 המפלגה השמרנית קרל גוסטב אקמן  (1872–1945)  (כהונה שנייה) מרכז|100px 7 ביוני 1930 6 באוגוסט 1932 מפלגת הקואליציה הליברלית פליקס המרין  (1875–1937) מרכז|100px 6 באוגוסט 1932 24 בספטמבר 1932 מפלגת הקואליציה הליברלית פר אלבין הנסון  (1885–1946)  (כהונה ראשונה) מרכז|100px 24 בספטמבר 1932 19 ביוני 1936 סוציאל-דמוקרטים אקסל פרסון-ברמסטורפ  (1883–1954) מרכז|100px 19 ביוני 1936 28 בספטמבר 1936 ליגת האיכרים פר אלבין הנסון  (1885–1946)  (כהונה שנייה) מרכז|100px 28 בספטמבר 1936 6 באוקטובר 1946  (מת בעת כהונתו) סוציאל-דמוקרטים טגה ארלנדר  (1901–1985) מרכז|100px 11 באוקטובר 1946 14 באוקטובר 1969 סוציאל-דמוקרטים אולוף פלמה  (1927–1986) (כהונה ראשונה) מרכז|100px 14 באוקטובר 1969 12 באוקטובר 1976 סוציאל-דמוקרטים תורביורן פלדין  (1926–2016)  (כהונה ראשונה) מרכז|100px 8 באוקטובר 1976 18 באוקטובר 1978 מפלגת המרכז אולה אולסטן  (נולד ב-1931) מרכז|100px 18 באוקטובר 1978 12 באוקטובר 1979 המפלגה העממית הליברלית תורביורן פלדין  (1926–2016)  (כהונה שנייה) מרכז|100px 12 באוקטובר 1979 8 באוקטובר 1982 מפלגת המרכז אולוף פלמה  (1927–1986)  (כהונה שנייה) מרכז|100px 8 באוקטובר 1982 28 בפברואר 1986  (נרצח בעת כהונתו) סוציאל-דמוקרטים ינגוואר קרלסון  (נולד ב-1934)  (כהונה ראשונה) מרכז|100px 1 במרץ 1986 4 באוקטובר 1991 סוציאל-דמוקרטים קארל בילדט  (נולד ב-1949) מרכז|100px 4 באוקטובר 1991 7 באוקטובר 1994 המפלגה השמרנית ינגוואר קרלסון  (נולד ב-1934)  (כהונה שנייה) מרכז|100px 7 באוקטובר 1994 22 במרץ 1996 סוציאל-דמוקרטים יירן פרסון  (נולד ב-1949) מרכז|100px 22 במרץ 1996 6 באוקטובר 2006 סוציאל-דמוקרטים פרדריק ריינפלט  (נולד ב-1965) מרכז|100px 6 באוקטובר 2006 3 באוקטובר 2014 המפלגה השמרנית סטפן לוון  (נולד ב-1957) מרכז|100px 3 באוקטובר 2014 30 בנובמבר 2021 סוציאל-דמוקרטים מגדלנה אנדשון  (נולדה ב-1967) מרכז|100px 30 בנובמבר 2021 18 באוקטובר 2022 סוציאל-דמוקרטים אולף קריסטרסון  (נולד ב-1963) מרכז|100px 18 באוקטובר 2022 מכהן מפלגת המתונים

קישורים חיצוניים


 אתר משרד ראש ממשלת שוודיה 

הערות שוליים

*